́бнѡ и а́гг҃ли ѿ безконе́чнагѡ весе́лія и у́жаса не и́мутъ насыще́нія славосло́вія: и я́кѡ сподо́бишася толи́каго пѣ́ти влд̑ку, непреста́ннѡ пою́тъ дивя́щеся ѿ негѡ̀ быва́ємымъ, я́коже глаго́летъ златоу́стъ, и преуспѣва́юще въ вя́щшій ра́зумъ я́кожеглаго́летъ бг҃осло́въ, подо́бнѣ и всѝ ст҃і́и въ ны́нѣшнѣмъ вѣ́цѣ и въ бу́дущемъ: и я́коже у́мніи си́лы преподаю́тъ просвѣще́ніе дру́гъ дру́гу, та́кѡ и слове́сніи дру́гъ ѿ дру́га науча́ются: ѻ́віи у́бѡ ѿ бж҃е́ственныхъ писа́ніи иску́съ пріе́млюще ни́жшихъ у́чатъ, ѻ́віи же у́мнѣ ѿ ст҃а́гѡ дх҃а учи́ми, други̂мъ ѿкровє́нныя ѝмъ та̂йны писа́ніемъ явлє́нны творя́тъ